ΓΡΑΠΤΗ ΕΡΩΤΗΣΗ E-1358/02

υποβολή: Gerhard Schmid (PSE) προς την Επιτροπή

(14 Μαΐου 2002)

Θέμα: Νομοθεσία για νομιμοποίηση εσόδων από παράνομες δραστηριότητες στιςποψήφιες χώρες προς ένταξη

1. Ποίεςποψήφιες χώρες προς ένταξη έχουν ευθυγραμμίσει τη νομοθεσία τους στον τομέα της νομιμοποίησης εσόδων από παράνομες δραστηριότητες με την οδηγία 91/308/ΕΟΚ(1) του Συμβουλίου της 10ης Ιουνίου 1991 για την πρόληψη της χρήσης του χρηματοοικονομικού συστήματος με σκοπό τη νομιμοποίηση εσόδων από παράνομες δραστηριότητες·

2. Ποίες χώρες χρειάζονται να βελτιωθούν·

3. Πού ακριβώς χρειάζεται να γίνουν βελτιώσεις·

4. Μέχρι πότε πρέπει οι βελτιώσεις να ολοκληρωθούν·

(1) ΕΕ L 166 της 28.6.1991, σελ. 77.

Απάντηση του κυρίου Verheugen Εξ ονόματος της Επιτροπής

(21 Ιουνίου 2002)

Η Επιτροπή παρακολουθεί στενά την εφαρμογή και εκτέλεση της πρώτης οδηγίας κατά της νομιμοποίησης εσόδων από παράνομες δραστηριότητες (οδηγία 91/308/ΕΟΚ του Συμβουλίου της 10ης Ιουνίου 1991 για την πρόληψη της χρησιμοποίησης του χρηματοπιστωτικού συστήματος προς νομιμοποίηση εσόδων από παράνομες δραστηριότητες) και τα σχέδια για την εφαρμογή της πρόσφατα εκδοθείσας δεύτερης οδηγίας κατά της νομιμοποίησης εσόδων από παράνομες δραστηριότητες (οδηγία 2001/97/ΕΚ του Κοινοβουλίου της 4ης Δεκεμβρίου 2001 για την τροποποίηση της οδηγίας 91/308/ΕΟΚ του Συμβουλίου(1)). Προς το σκοπό αυτό, η Επιτροπή, από τον Σεπτέμβριο 2001 μέχρι τον Φεβρουάριο 2002, διοργάνωσε σειρά συναντήσεων με όλες τιςποψήφιες προς ένταξη χώρες. Σχεδιάζονται και άλλες συναντήσεις με ορισμένες χώρες για την παρακολούθηση της εκτέλεσης των δεσμεύσεων.

Όλες οιποψήφιες χώρες έχουν θεσπίσει τώρα νόμους για την πλήρη εφαρμογή, ή σε περιορισμένες περιπτώσεις, της πρώτης οδηγίας. Ορισμένεςποψήφιες χώρες έχουν επίσης θεσπίσει ή πρόκειται σύντομα να θεσπίσουν νόμους για την μεταφορά, στο εθνικό τους δίκαιο, των διατάξεων της δεύτερης οδηγίας κατά της νομιμοποίησης εσόδων από παράνομες δραστηριότητες. Σημειώνεται ότι τα κράτη μέλη οφείλουν να μεταφέρουν την δεύτερη οδηγία στο εθνικό τους δίκαιο μέχρι τα μέσα του 2003.

Ενώ έχει ολοκληρωθεί η εφαρμογή, παραμένουν ορισμένα προβλήματα σε ότι αφορά την εκτέλεση της νομοθεσίας. Η Επιτροπή συνεργάζεται στενά με τιςποψήφιες χώρες και πολλά έργα στα οποία παρέχεται στήριξη μέσω προενταξιακών κονδυλίων, έχουν πραγματοποιηθεί ή πρόκειται να πραγματοποιηθούν, για την αντιμετώπιση αυτής της ανεπάρκειας, πριν από την ένταξη.

Χρειάζεται απαραιτήτως να επέλθουν βελτιώσεις σχεδόν σε όλες τιςποψήφιες χώρες ώστε να καταπολεμήσουν αποτελεσματικά την νομιμοποίηση εσόδων από παράνομες δραστηριότητες. Μέχρι τώρα, μόνο η Σλοβενία έχει επιτύχει ένα απόλυτα ικανοποιητικό επίπεδο. Σημαντικές προσπάθειες χρειάζεται να καταβάλουν η Πολωνία, η Λιθουανία και η Βουλγαρία. Οι περισσότερες χώρες οφείλουν να ενισχύσουν περαιτέρω τις μονάδες χρηματοοικονομικών πληροφοριών, οι οποίες συντονίζουν τις προσπάθειες για την καταπολέμηση της νομιμοποίησης εσόδων από παράνομες δραστηριότητες και να επενδύσουν για την διοργάνωση περισσότερο εξειδικευμένης κατάρτισης, μεταξύ άλλων, για δικαστές και εισαγγελείς. Σε ορισμένες περιπτώσεις, πρόκειται απλά για αύξηση του προσωπικού, σε άλλες δε, για αύξηση της συχνότητας και βελτίωση της ποιότητας των εκθέσεων πουποβάλλουν τα πιστωτικά ιδρύματα.

Επίσης, έλαβαν χώρα ουσιαστικές συζητήσεις σε ότι αφορά το θέμα των ανώνυμων ή στον κομιστή βιβλιάριων καταθέσεων, τα οποία, κατά την άποψη της Επιτροπής, δεν συμβιβάζονται με την πρώτη οδηγία για την καταπολέμηση της νομιμοποίησης εσόδων από παράνομες δραστηριότητες. Τα βιβλιάρια αυτά, πουπήρχαν στην Τσεχική Δημοκρατία, την Ουγγαρία, τη Μάλτα και τη Σλοβακία, έχουν πλέον καταργηθεί ή τελούν

πό κατάργηση σε όλες αυτές τις χώρες. Η Ουγγαρία, την οποία έχει θέσει στη μαύρη λίστα η Ομάδα διεθνούς χρηματοοικονομικής δράσης για το ξέπλυμα των χρημάτων (FATF), θέσπισε νόμο το Δεκέμβριο του 2001, βάσει του οποίου απαγορεύεται η έκδοση νέων βιβλιαρίων στον κομιστή και ο οποίος προβλέπει τη μετατροπή τωνφιστάμενων βιβλιαρίων στον κομιστή, σε ονομαστικούς λογαριασμούς καταθέσεων, κατά την πρώτη προσκόμιση του βιβλιαρίου σε τραπεζικό ίδρυμα. Υπάρχουν πιθανότητες, η FATF να βγάλει την Ουγγαρία από τη μαύρη λίστα, κατά την επόμενη συνάντησή της, τον Ιούνιο του 2002.

(1) ΕΕ L 344 της 28.12.2001.